Fyrsta af fjórum vinnustöðvunum félagsmanna Blaðamannafélags Íslands átti sér stað í dag milli klukkan 10 og 14 en vinnustöðvunin náði til ljósmyndara , myndatökumanna og fréttamanna á vefmiðlum Fréttablaðsins , Morgunblaðsins , Sýnar og RÚV . Um það hvort eða hvernig eigi að túlka eitthvert regluverk í framkvæmd verkfalla , þá verðum við bara að vísa hér á Samtök atvinnulífsins sem fara formlega með það hvernig tekið er á svona málum , “ segir Broddi . Þá birtust ýmsar fréttir á mbl.is á meðan verkfallinu stóð en að sögn aðstoðarfréttastjóra mbl.is , Þorsteins Ásgrímssonar , gengu blaðamenn og fréttastjórar út þegar verkfallið hófst . Hann segir að fréttirnar hafi ekki verið skrifaðar af þeim blaðamönnum . Þorsteinn gat ekki svarað því hvort umræddar fréttir hefðu verið tímastilltar eða hvort yfirmenn hefðu gengið í störf fréttamanna og vísaði á Harald Johannessen , ritstjóra Morgunblaðsins , en ekki náðist í Harald þrátt fyrir tilraunir . Að sögn Hjálmars Jónssonar , formanni Blaðafélags Íslands mun félagsdómur úrskurða hvort um hafi verið að ræða verkfallsbrot fyrir næsta verkfall sem fer fram næsta föstudag .